記得呢度一開業既時候經常大排長龍，估唔到隔左咁耐，我平日下午3點到都滿座，等左20分鐘先有位。可見絕對唔係一時既人氣，而絕對有實力。今次都係叫左我最愛既火焰盛丼，飯睇落好細碗，但其實真係好足料，8成滿既飯上面鋪滿厚切既魚生，每碗飯仲附送一碗面豉湯，男仔食都夠咖!一個碗飯有齊三文魚、松葉蟹棒、左口魚裙邊同帆立貝。每樣材料都好新鮮，魚生用火槍輕輕燒過，有陣陣焦香味。每碗仲附帶2包紫菜同有一個好濃蛋味既蛋黃，撈堆一齊食好滿足呀!